b'\n_START_ARTICLE_\nMordbrannen i Urtegata\n_START_PARAGRAPH_\nMordbrannen i Urtegata 31 var en brann i en byg\xc3\xa5rd p\xc3\xa5 Gr\xc3\xb8nland i Oslo 13. desember 2008 og er omtalt som den verste brannen i Oslo siden krigen. Seks mennesker omkom i den uoppklarte brannen, som ble p\xc3\xa5satt i fellesarealet i bygningen p\xc3\xa5 nattestid. Politiet har konkludert med at brannen var p\xc3\xa5satt, men ingen er s\xc3\xa5 langt d\xc3\xb8mt i saken. En mann i 40-\xc3\xa5rene ble i mars 2009 siktet for mordbrann, og sm\xc3\xa5barnsfaren politiet mente var pyroman ble sittende i varetekt i ni m\xc3\xa5neder f\xc3\xb8r han slapp ut. I november 2009 ble siktelsen henlagt p\xc3\xa5 bevisets stilling.\n_START_SECTION_\nOm d\xc3\xb8dsbrannen\n_START_PARAGRAPH_\nL\xc3\xb8rdag 13. desember 2008 klokka 3.42 fikk politiet i Oslo melding om at det brant i byg\xc3\xa5rden Urtegata 31. G\xc3\xa5rden er et gammelt nonnekloster med 54 celler som er gjort om til hybler. R\xc3\xb8yk og flammer i trappeoppgangen og i korridorene gjorde evakueringen fra bygget vanskelig. Brannmannskapene m\xc3\xa5tte hente 15 personer ned med stige. F\xc3\xb8rst ved 6-tiden fikk brannvesenet kontroll over flammene og kunne gjennoms\xc3\xb8ke bygget. Seks personer ble funnet omkommet, fire menn og to kvinner. En kvinne ble brakt til sykehus med alvorlige skader._NEWLINE_En uke etter brannen slo Oslo-politiet fast at brannen skyldtes bar ild, en konklusjon som ble bekreftet i en rapport som ble lagt fram i begynnelsen av mars. Politiet bekrefter at brannen var p\xc3\xa5satt. En mann i 40-\xc3\xa5rene ble i mars 2009 siktet for mordbrann, og sm\xc3\xa5barnsfaren politiet mente var pyroman ble sittende i varetekt i ni m\xc3\xa5neder f\xc3\xb8r han slapp ut. I november 2009 ble siktelsen henlagt p\xc3\xa5 bevisets stilling. Olav Thon Gruppen er byg\xc3\xa5rdseier av brannbygningen i Urtegata, i 2009, ett \xc3\xa5r etter brannen, lovet han en dus\xc3\xb8r p\xc3\xa5 \xc3\xa9n million kroner til den som hjalp til med \xc3\xa5 f\xc3\xa5 saken oppklart. Politiet har i etterkant lett etter en skallet mann som klapper og opps\xc3\xb8ker en ambulansearbeider utenfor den brennende bygningen uten hell.'